Күзгә төтен җибәрү

	Өстәгеләр җае чыккан саен авыл хуҗалыгына дәүләт ярдәменең арта баруы турында искә төшереп үтәргә тырыша. Эшкәртелә торган җир мәйданына яки сатылган сөт күләменә карап субсидия, техника яки нәселле терлеккә дотация бирү, банктан кредит алсаң, процент ставкаларын кайтару һ.б...	 Эре инвесторларга гына түгел, крестьян-фермер һәм шәхси хуҗалыкларга да дәү­ләт ярдәме артканнан-арта, диләр. Авыл хуҗалыгын үс­терү буенча кабул ителгән утыздан артык дәүләт программасына йөзләгән миллиард сум акча бирелүен дә исәпкә алганда, авылда продукция җитештерүчеләр өс­тенә көн саен, сәгать саен акча яңгыры ява икән дип уйларга гына кала. Тик менә хуҗалыкларда булганда мондый күләмдәге дәүләт ярдәме күпләрнең төшенә дә кер­мәвенә инанасың. Авыл ху­җалыгына тиешле акча кая китә икән соң, дигән урынлы сорау туа. 
	Камил СӘГЪДӘТШИН	
Ватаным Татарстан

	№ 153 | 21.10.2014	


